พักช่วงสั้น
*หลังจาก “โมนิก้า” นั่งวิเคราะห์รูปแบบการเคลื่อนตัวของดัชนีตั้งแต่เช้าจรดเย็นก็พบว่า การเคลื่อนตัวของหุ้นยังอยู่ในทิศทางขาขึ้น และตัวที่บอกเล่าเรื่องราวดังกล่าวได้ดีที่สุดก็คือ ดัชนีดิ่งลงในแดนลบอย่างรวดเร็ว พร้อมกับทำท่าจะอ่อนตัวลงไปลึก ๆ แต่สุดท้ายมีแรงช้อนซื้อกลับเข้ามาไล่เก็บหุ้นอย่างต่อเนื่อง จนดัชนีปิดที่ระดับ 1,482.38 จุด ลบไป 1.51 จุด ท่ามกลางมูลค่าการซื้อขาย 1.17 แสนล้านบาท น่าจะเป็นการสื่อสารให้เห็นอะไรหลายอย่างเจ้าค่ะ
20 ธ.ค. 2563

เจาะกระดาน : โมนิก้าและทีมงาน
*หลังจาก “โมนิก้า” นั่งวิเคราะห์รูปแบบการเคลื่อนตัวของดัชนีตั้งแต่เช้าจรดเย็นก็พบว่า การเคลื่อนตัวของหุ้นยังอยู่ในทิศทางขาขึ้น และตัวที่บอกเล่าเรื่องราวดังกล่าวได้ดีที่สุดก็คือ ดัชนีดิ่งลงในแดนลบอย่างรวดเร็ว พร้อมกับทำท่าจะอ่อนตัวลงไปลึก ๆ แต่สุดท้ายมีแรงช้อนซื้อกลับเข้ามาไล่เก็บหุ้นอย่างต่อเนื่อง จนดัชนีปิดที่ระดับ 1,482.38 จุด ลบไป 1.51 จุด ท่ามกลางมูลค่าการซื้อขาย 1.17 แสนล้านบาท น่าจะเป็นการสื่อสารให้เห็นอะไรหลายอย่างเจ้าค่ะ
*ข้อมูลตรงนี้อาจเป็นเรื่องเก่าที่ทำให้นักลงทุนรู้สึกเบื่อหน่ายก็จริง แต่เป็นเรื่องที่นักลงทุนต้องทำใจยอมรับอย่างเต็มใจ เพราะหลังจากนี้มีสิทธิ์ได้เห็นดัชนีกวัดแกว่งมากขึ้นเรื่อย ๆ และในระหว่างทางอาจมีแรงเทขายทำกำไรเพื่อลดความเสี่ยงออกมาเป็นระยะ ซึ่งจะทำให้หุ้นกลุ่มต่าง ๆ สลับหมุนเวียนขึ้นมาโชว์ออฟ แต่หลังจากนั้นมักจะถูกเทขายอย่างหนักเพื่อโยกเงินไปลงทุนในหุ้นอีกตัวพะยะค่ะ
*นี่อาจเป็นข้อความที่คล้ายกับวันก่อน ๆ ที่เดี๊ยนเคยพร่ำพรรณนาเอาไว้ แต่อย่างน้อยก็ทำให้นักลงทุนได้เห็นความเป็นไปของตลาดหุ้นได้อย่างชัดเจนขึ้น และตัวที่เปรียบเทียบกับเรื่องดังกล่าวได้ดีที่สุดก็คือ มูลค่าการซื้อขายในช่วงหลัง ๆ อยู่ในระดับแสนล้านบาทต่อวัน ซึ่งเป็นภาพที่ทำให้ “เซียนอยู่รู หมูอยู่ตึก” ได้เห็นภาพในทิศทางเดียวกันว่า ทุกคนยังกล้าเล่นเหมือนเดิมนะจ๊ะ
*โดยเฉพาะในรายของ PTT ก่อนหน้านี้อาจไม่ได้รับความสนใจ แต่ผ่านมาสักระยะเริ่มมีคนเห็นความเปลี่ยนแปลงที่เกิดขึ้นทางกายภาพ แรงซื้อก็เลยพรั่งพรูเข้ามาเป็นจำนวนมาก จนราคาหุ้นวิ่งขึ้นมาปิดที่ 42.75 บาท บวกไป 0.50 บาท หรือขึ้นไป 1.20% ด้วยมูลค่าการซื้อขาย 5.74 พันล้านบาท ท่ามกลางราคาน้ำมันดิบเริ่มขยับตัวสูงขึ้นแบบนี้ ยังงั้ย..หุ้นก็ต้องไปชัวร์ป้าบ!
*เช่นเดียวกับในรายของหุ้นขวัญใจรายย่อย SCGP “โมนิก้า” พยายามเชียร์ให้เล่นตามทุกช็อต เพราะราคาปิดที่ 42.50 บาท บวกไป 0.25 บาท หรือขึ้นไป 0.60% ด้วยมูลค่าการซื้อขาย 1.52 พันล้านบาท ก็ยังห่างไกลจากราคาเป้า 47 บาทค่อนข้างเยอะ ขณะเดียวกันตัวบริษัทก็มีการเปลี่ยนแปลงที่ดีขึ้นอย่างชัดเจน เดี๊ยนถึงพยายามชี้ให้เห็นความน่าสนใจของหุ้นตัวนี้ตลอดเวลา เพราะสเต็ปการขึ้นมาแบบ..ช้าแต่ชัวร์เจ้าค่ะ
*ส่วนรายที่สร้างความประหลาดใจให้แก่ “โมนิก้า” มากที่สุดคงหนีไม่พ้น BANPU ราคาหุ้นขยับขึ้น 3 วันติด ก่อนจะลงเอยด้วยการยืนปิดที่ระดับ 11.30 บาท บวกไป 0.90 บาท หรือขึ้นไป 8.65% แถมยังติดในลำดับ 2 ของกระดาน  Most Active ด้วยมูลค่าการซื้อขาย 4.05  พันล้านบาท ทั้งที่ช่วงต้นไตรมาส 4 ราคาหุ้นที่ย่ำต๊อกต๋อยบริเวณ 6 บาท บอกได้คำเดียวว่า ไม่ธรรมดา !..งานนี้ต้องมีฮิดอะไรบางอย่างแน่ ๆ เจ้าค่ะ
*เหมือนกับในรายของ PRIME เด้งขึ้นมาปิดที่ 0.54 บาท บวกไป 0.04 บาท หรือขึ้นไป 8% ด้วยมูลค่าการซื้อขาย 157 ล้านบาท แถมยังติดอยู่ในกระดาน Most Gainer แบบนี้..มันมีอะไรบางอย่างซ่อนไว้แน่ ๆ สัญชาตญาณมันบอก “โมนิก้า” เลยอยากให้นักเล่นขาลุยทำความเข้าใจกับเรื่องนี้สักนิดหนึ่งว่า ของร้อนย่อมมีอันตรายในตัวของมันเอง จึงควรระวังมือไม้พองด้วยนะคะ
*ส่วนรายที่จัดมาเป็นรอบ ๆ อย่างหุ้น FN ถือเป็นอีกหนึ่งทางเลือกของนักเล่นที่ชอบลุยไฟ “โมนิก้า” เลยไม่แปลกใจที่หุ้นบวกต่อเนื่องสองสามวัน จนล่าสุดมีการดันหุ้นขึ้นไปถึง 1.50 บาท ก่อนจะปล่อยให้หุ้นอ่อนตัวลงมายืนที่ระดับ 1.37 บาท ลบไป 0.01 บาท หรือลงไป 0.70% ด้วยมูลค่าการซื้อขาย 160 ล้านบาท เหมือนเป็นสัญญาณที่บอกให้รู้ว่า จบรอบค่ะนาย!..อิอิอิ
*เม้าท์ถึงประเด็นร้อน ๆ ขึ้นมาทั้งที “โมนิก้า” ย่อมชำเลืองตามองหุ้น CHAYO เป็นรายถัดไปในทันที เพราะการวิ่งขึ้นมาปิดที่ 8.10 บาท บวกไป 0.35 บาท หรือขึ้นไป 4.50% ด้วยมูลค่าการซื้อขาย 265 ล้านบาท ทั้งที่ 3-4 ครั้งก่อนก็จอดป้ายบริเวณ 8.50 บาท จึงกลายเป็นเรื่องที่ทำให้เดี๊ยนอยากจะเม้าท์ถึงมากสุด เพราะเมื่อดูตามหน้าเสื่อของเรื่องราวต่าง ๆ มันชวนให้เชื่อว่า หุ้นคงมาได้แค่นี้นะซี